"Jeżisti l-periklu reali li lill-ġenerazzjonijiet ta' warajna se nħallulhom biss akkumuli sħaħ ta' skart, deżerti u ħmieġ." Dan qalu l-Papa Franġisku waqt li kien qed jindirizza Konferenza Internazzjonali li fakkret it-tielet anniversarju tal-Enċiklika tiegħu, Huwa tenna jgħid dak li kien diġà kiteb fl-istess enċiklika (par. 161) illi, r-ritmu tal-konsum, tal-iskart anke goff ħafna, u tal-bidla ekoloġika, issuperaw il-possibilitajiet tal-pjaneta tagħna b'mod tant qawwi lill-istil tal-ħajja tal-pjaneta, u l-mod li bih qed tgħix illum, mhux sostenibbli u li jista' jġib biss katastrofi fid-dinja, bħalma diġà ġara f'diversi partijiet u reġjuni tad-dinja. Quddiem din is-sitwaazjoni l-Papa wera x-xewqa tiegħu li din il-preokkupazzjoni għall-istat tad-dinja, "id-dar komuni tagħna", tinbidel f'azzjoni organika u organizzata ta' ekoloġija integrali. Infatti, l-effeti tal-iżbilanċ attwali fl-ekoloġija tad-dinja, nistgħu nnaqqsuh biss bl-azzjoni deċiżiva tagħna. Ara d-diskors kollu tal-Papa Franġisku ...
Lill-ġenerazzjonijiet ta' warajna se nħallulhom biss skart, deżerti u ħmieġ?